stanford-oval/wikipedia huggingface dataset:
Suomen Akateemisten Naisten Liitto

Suomen Akateemisten Naisten Liitto - Finlands Kvinnliga Akademikers Förbund ry. on korkeakoulututkinnon suorittaneiden naisten järjestö. Liitolla on lähes tuhat jäsentä ja 18 paikallisyhdistystä, joista kaksi on ruotsinkielistä. Liitto on perustettu vuonna 1922. Se kuuluu vuonna 1980 perustettuun Euroopan Akateemisiin Naisiin (University Women of Europe, UWE). Akateemisilla Naisilla on myös vuonna 1919 perustettu Kansainvälinen Akateemisten Naisten Liitto (Graduate Women International, GWI, aik. International Federation of University Women, IFUW). Akateemisilla Naisilla on neuvoa-antava asema YK:n ECOSOCissa, ILOssa ja UNESCOssa sekä sisarjärjestöjä yli 60 maassa.
Liiton puheenjohtajana on toiminut vuodesta 2025 TtT Jutta Hartikainen. Hänen edeltäjiään ovat muun muassa OTK Tuija Brax (2016 - 2018) ja professori Helena Ranta (2013 - 2015).
Liitto hallinnoi Luetaan yhdessä - Vi Läser Tillsammans -verkostoa, jossa suomalaisnaiset tarjoavat vapaaehtoistyönä lukutaidon ja suomen kielen opetusta maahanmuuttajanaisille eri puolilla Suomea. Verkostolla on ollut toimintaa vuodesta 2004 alkaen. Valtakunnallinen hankkeesta tuli vuonna 2007. Luetaan yhdessä -ryhmiä on 80 (2023), ja niissä on vapaaehtoisia opettajia on yli 500 ja opiskelijoita on yli 4000. Verkoston toimintaa on rahoittanut muun muassa STEA ja Koneen säätiö.
Liitto on Naisjärjestöjen Keskusliiton, Suomen 1325-verkoston ja Suomen YK-liiton jäsen.
Aiheesta muualla

Järjestön kotisivut
Citroën C3-XR

| Citroën C3-XR |
| --- | --- |

Valmistustiedot
Valmistusmaa:   Kiina
Valmistaja:  Citroën
Konserni:  Groupe PSA
Valmistusvuodet:  2014–
Korimalli:  5-ovinen crossover
Luokka:  J-segmentti
Teknisesti samankaltaisia:   PF1-pohjalevyn mallit * Citroën C2 Citroën C3  Citroën C3 Aircross  Citroën C3 Picasso  Citroën C3 Pluriel  Citroën C4 Cactus  Citroën C-Elysée  DS 3  Opel Crossland  Peugeot 1007  Peugeot 207  Peugeot 208 I  Peugeot 2008 I  Peugeot 301  
Tekniset tiedot
Pohjalevy:  PSA PF1
Moottori:  R3 R4
Iskutilavuus:  1,2–1,6 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen automaatti
Citroën C3-XR on Citroënin vuodesta 2014 lähtien Kiinan markkinoille valmistama pieni crossover-tyyppinen automalli.
Malli esiteltiin Citroën C-XR -konseptiautona Pekingin autonäyttelyssä keväällä 2014. Tuotantomallin ensiesittely oli saman vuoden syksyllä Pariisin autonäyttelyssä.
Facelift-mallin Citroën C3-XR.
Vuonna 2019 mallin keulaa ja takavaloja uudistettiin.
Aiheesta muualla

Kuvia tai muita tiedostoja aiheesta Citroën C3-XR Wikimedia Commonsissa
Stig Engström

| Stig Engström> Henkilötiedot |
| --- | --- |
Syntynyt: 26. helmikuuta 1934 Mumbai, Brittiläinen Intia
Kuollut: 26. kesäkuuta 2000 (ikä 66) Täbyn kunta, Ruotsi
Kansalaisuus:  ruotsalainen
Ammatti:  mainosgraaffikko
Muut tiedot
Lempinimet:  Skandia-mies
Stig Folke Wilhelm Engström (26. helmikuuta 1934 – 26. kesäkuuta 2000) eli ”Skandia-mies” oli ruotsalainen mainosgraafikko, jonka poliisi uskoo murhanneen Ruotsin pääministerin Olof Palmen Tukholmassa 28. helmikuuta 1986.
Vuonna 2020 Palmen murhan esitutkinnan johtaja, syyttäjä Krister Petersson totesi pitävänsä Engströmiä todennäköisesti syyllisenä tekoon. Koska Engström oli kuollut jo 20 vuotta aiemmin eikä tutkinnallisiin tai oikeudellisiin jatkotoimenpiteisiin ollut mahdollista ryhtyä, tutkinta lopetettiin ja tapaus julistettiin loppuun käsitellyksi ilman oikeusprosessia.
Tutkijoiden mukaan Engström toimi todennäköisesti yksin, mutta laajemman salaliiton mahdollisuutta ei voida täysin sulkea pois.
Murhan poliisitutkinnassa Engströmiä oli aikoinaan kuultu todistajana, mutta poliisin havaittua hänet epäluotettavaksi todistajaksi hänet oli jätetty tutkinnan ulkopuolelle.
Elämäkerta

Stig Engström syntyi vuonna 1934 Bombayssä, Brittiläisessä Intiassa, missä hänen isänsä työskenteli Ivar Kreugerin omistamassa Swedish Match -tulitikkutehtaan johtajana.
Stig Engström vietti lapsuutensa Intiassa ja muutti Ruotsiin 12-vuotiaana. Engström kävi koulua Sigtunaskolan-sisäoppilaitoksessa, jota pidetään yhtenä Ruotsin johtavista eliittikouluista. Hän osoitti lahjakkuutta kuvataiteessa ja urheilussa muttei muutoin menestynyt opinnoissaan. Engström jätti koulun valmistumatta ylioppilaaksi.
Asevelvollisuutensa suoritettuaan Engström hakeutui opiskelemaan graafista suunnittelua. Hän työskenteli jonkin aikaa Ruotsin asevoimien varustehallinnossa oppaitten kuvittajana. Myöhemmin hän sai työpaikan Ruotsin radion kirjankustantamosta ja sen jälkeen vakuutusyhtiö Skandiasta, jossa hän työskenteli eläkkeelle jäämiseensä asti.
Engström solmi avioliiton vuonna 1964. Liitto päättyi eroon, ja Engström meni uudelleen naimisiin vuonna 1968. Kummastakaan avioliitosta ei syntynyt lapsia.
Engström osallistui Maltillisen kokoomuspuolueen toimintaan kotikunnassaan Täbyssä, mutta hän erosi puolueesta jouduttuaan erimielisyyksiin paikallisyhdistyksen kanssa.
Yksityiselämässään Engströmiä pidettiin seurallisena ja miellyttämisenhaluisena henkilönä, joka oli jossain määrin pettynyt elämäänsä ja vaatimattomaan menestykseensä ja käytti ajoittain liikaa alkoholia.
Olof Palmen murhan jälkeisinä vuosina Engström esiintyi useita kertoja televisiossa ja lehdissä ja esitti kriittisiä kommentteja poliisitutkinnasta.
Engströmin jäätyä varhaiseläkkeelle työstään hän vähitellen alkoholisoitui. Hänet otettiin kahdesti säilöön juopuneena ja hänet tuomittiin rattijuopumuksesta vuonna 1997. Engströmin toinen avioliitto päättyi eroon vuonna 1999.
Stig Engström teki itsemurhan kesäkuussa vuonna 2000.
Olof Palmen murha

Engström oli yksi niistä noin kahdestakymmenestä henkilöstä, joiden tiedetään olleen paikalla, kun pääministeri Olof Palme ammuttiin kuoliaaksi Tukholmassa Sveavägenin ja Tunnelgatanin risteyksessä myöhään illalla 28. helmikuuta 1986.
Engströmin tiedetään leimanneen kellokorttinsa työpaikallaan Skandia-vakuutusyhtiön pääkonttorissa vain muutaman kymmenen metrin päässä murhapaikalta noin kaksi minuuttia ennen murhaa. Noin kaksikymmentä minuuttia myöhemmin Engström palasi taloon kertoakseen vartijoille, että pääministeri oli murhattu kadulla. Sen jälkeen hän lähti kotiinsa.
Useat silminnäkijät antoivat pakenevasta murhaajasta kuvauksen, joka vastasi Engströmin ulkonäköä ja vaatetusta. Tutkijat ovat pitäneet erityisen merkittävänä todistajaa, joka teki viimeisen tunnetun havainnon pakenevasta murhaajasta ja muun muassa mainitsi tämän kantaneen pientä käsilaukkua, jollainen Engströmillä oli. Engström itse kertoi kuulusteluissa näkemästään siniseen toppatakkiin pukeutuneesta nuoresta miehestä, jota hän tutkijoiden mukaan ei olisi voinut havaita murhapaikalta käsin mutta jonka pakeneva murhaaja olisi voinut nähdä. Tutkijoiden mukaan Engström ei ole todennäköisesti voinut nähdä siniseen toppatakkiin pukeutunutta miestä ellei hän ole murhaaja.
Poliisi ei kuulustellut Engströmiä tapahtumapaikalla, eivätkä toiset paikalla olleet todistajat havainneet hänen kuvaustaan vastaavaa henkilöä paikalla murhan tapahduttua tai muistaneet keskustelleensa hänen kanssaan, vaikka Engström itse väitti puhutelleensa muiden muassa Lisbeth Palmea, poliiseja sekä muita sivullisia.
Myöhemmin Engströmiä kuultiin todistajana erinäisiä kertoja, mutta hänen kertomansa omista liikkeistään ja murhapaikan tapahtumista vaihtelivat ja olivat ristiriidassa muiden todistajien kertoman kanssa. Engström esiintyi innokkaasti lehdistössä kommentoimassa murhaa. Hänet tunnetaan Ruotsin mediassa kutsumanimellä ”Skandia-mies” (Skandiamannen).
Kuitenkin vuosien 1986–87 mittaan, tutkinnan keskittyessä selvittämään Kurdistanin työväenpuolueen PKK:n mahdollista osuutta murhaan, poliisi alkoi pitää Engströmiä julkisuushakuisena häiriötekijänä, minkä jälkeen hänet suljettiin ulos tutkinnan kannalta kiinnostavien henkilöiden joukosta.
Engström myös esiintyi todistajana oikeudessa Christer Petterssonin ollessa syytettynä murhasta vuonna 1989.
Volvo C70

Volvo C70 on Volvon vuosina 1996–2013 valmistama nelipaikkainen coupé- ja cabriolet-korimallinen auto, joka korvasi Volvo 780:n. Siitä valmistettiin kahta sukupolvea, joista ensimmäinen perustui tekniikaltaan S70/V70-sarjaan ja toinen puolestaan C30-, S40- ja V50-malleihin. Valmistuksen päätyttyä C70 ei saanut itselleen seuraajaa.
Volvo C70 I (1996–2005)

| Volvo C70 I |
| --- | --- |

Valmistustiedot
Valmistusmaa:   Ruotsi
Valmistaja:  Volvo
Valmistusvuodet:  1996–2005
Korimalli:  2-ovinen coupé 2-ovinen cabriolet
Luokka:  S-segmentti
Edeltäjä:  Volvo 780
Seuraaja:  Volvo C70 II
Teknisesti samankaltaisia:  Volvo S70 Volvo V70 I
Tekniset tiedot
Pohjalevy:  Volvo P80
Moottori:  R5
Iskutilavuus:  2,0–2,5 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti 5-vaihteinen automaatti
Ensimmäisen sukupolven Volvo C70 esiteltiin Pariisin autonäyttelyssä syksyllä 1996 S70:n ja V70:n rinnakkaismalliksi. Alusta oli sama, mutta muun muassa jousitusta oli säädetty urheilullisemmaksi. C70 valmistettiin Ruotsin Uddevallassa samalla tehtaalla kuin S70 ja V70. Myynti alkoi Euroopassa vuonna 1997 ja Pohjois-Amerikassa vuosi tämän jälkeen.
Mallistossa oli aluksi vain C70 Coupé. Cabriolet esiteltiin vuonna 1998. Avomallissa oli sähköisesti avautuva ja sulkeutuva kangaskatto, vahvistetut A-pilarit sekä ympäriajosuoja.
Moottorivalikoimassa olivat 2,5 T (193 hv), T-5 (240 hv) ja myöhemmin myös 2,0 T (163 hv). Varustelu oli S70/V70-malleja runsaampi, mikä näkyi auton hinnassa.
Coupé-mallin valmistus päättyi vuonna 2002, jolloin mallistoon jäi Cabriolet vuoteen 2005 saakka.
Volvo C70 II (2006–2013)

| Volvo C70 II |
| --- | --- |

Valmistustiedot
Valmistusmaa:   Ruotsi
Valmistaja:  Volvo
Valmistusvuodet:  2006–2013
Korimalli:  2-ovinen coupé‑cabriolet
Luokka:  S-segmentti
Muotoilija:  John Kinsey
Edeltäjä:  Volvo C70 I
Teknisesti samankaltaisia:  Ford C-Max I Ford Focus II Ford Kuga I Mazda3 (BK) Mazda3 (BL) Mazda5 (CR) Mazda Biante Volvo C30 Volvo S40 II Volvo V50
Tekniset tiedot
Pohjalevy:  Volvo P1
Moottori:  R4 R5
Iskutilavuus:  2,0–2,5 l
Teho:  140–230 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen automaatti 6-vaihteinen automaatti
Toisen sukupolven coupé-cabriolet-korinen C70 esiteltiin syksyllä 2005 Frankfurtin autonäyttelyssä, ja se tuli markkinoille seuraavana vuonna. Auto perustuu S40/V50-sarjassa ja C30:ssä käytetylle Fordin, Volvon ja Mazdan yhteistyössä kehittämälle pohjalevylle. C70:n suunnitteli John Kinsey, ja sen valmistuksesta vastasi Volvon ja Pininfarinan yhteisyritys. Auton katto voidaan nostaa tai laskea sähköisesti 30 sekunnissa. Volvo esitteli C70:ssä sitä varten suunnitellun ovesta ylöspäin laukeavan IC-turvaverhon, joka suojaa päätä sivutörmäyksissä ja ympäripyörähdyksissä. Verho on vahvistettu sisältä kaksinkertaisilla paneeliriveillä, minkä ansiosta se voi pysyä pystyasennossa.
Lisäksi autossa on vankat metalliturvakaaret, jotka nousevat esiin takamatkustajien takaa ja luovat suojaavan turvatilan, jos auto kierähtää ympäri. Kaaret ovat osa Volvon ROPS-ympärisuojausjärjestelmää, ja ne aktivoi gyroskooppinen anturi. Kaaret laukeavat takalasin läpi, jos katto on ylhäällä. Tämän vuoksi niissä on pienet metalliset piikit, jotka rikkovat lasin ja varmistavat oikean suojaavan toiminnan.
C70 oli aluksi saatavana viisisylinterisillä 2,4- (140/170 hv) ja 2,5 T5 (220 hv) -bensiinimoottoreilla. Vuoden 2006 lopulla saataville tuli myös 180-hevosvoimainen D5-dieselmoottori, jonka arvioitiin kattavan noin viidenneksen myynnistä. 2,4-litraisessa manuaalivaihteisto oli viisivaihteinen ja T5:ssä kuusivaihteinen. Automaattivaihteisto oli viisiportainen Geartronic, joka oli dieselmallin ainoa vaihtoehto.
Vuonna 2010 C70:lle tehtiin facelift samaan aikaan kuin C30:lle. Tällöin auto sai uudistetun keulan ilmeen ja LED-takavalot. Myös kojelautaan tehtiin muutoksia. 180-hevosvoimaisen dieselin rinnalle tuli 150-hevosvoimainen versio ja T5:n teho kasvoi 230 hevosvoimaan.
Aiheesta muualla

Kuvia tai muita tiedostoja aiheesta Volvo C70 Wikimedia Commonsissa
Volvo C70 Cabriolet
Toisen sukupolven facelift-malli.
Arkiruoka

Einesmakaronilaatikkoa
Arkiruoka on ruokaa, jota valmistetaan ja syödään tavallisina arkipäivinä. Se erotetaan yleensä juhlaruoasta tai erityistilanteissa tarjottavasta ruoasta yksinkertaisuutensa ja arkipäiväisyytensä vuoksi.
Suomalainen arkiruoka on tyypillisesti nopeasti valmistuvaa, edullista ja ravitsevaa. Yleisiä arkiruokia ovat esimerkiksi makaronilaatikko, lihapullat, jauhelihakastike, hernekeitto ja paistettu kala. Arkiruoassa hyödynnetään usein valmisruokia ja puolivalmisteita.
Luettelo Osmanien valtakunnan sulttaaneista

| Osmanien valtakunnan sulttaani |
| --- | --- |
 Osmanlı İmparatorluğu Padişahları
 Sulttaanin käyttämä lippu
 Viimeinen sulttaani Mehmed VI
 
Virka-asunto:  Dolmabahçen palatsi (1853–1889; 1909–1922)
Nimittäjä:  pääsääntöisesti edeltäjä
Kauden pituus:  elinikäinen
Perustettu:  n. 1300
Ensimmäinen:  Osman I
Viimeinen:  Mehmed VI
Lakkautettu:  1. marraskuuta 1922
Tämä on luettelo Osmanien valtakunnan sulttaaneista (turk. Osmanlı İmparatorluğu Padişahları). Luettelo alkaa Osmanivaltion perustajasta Osman I:stä, joka perusti valtakunnan vuonna 1299, ja loppuu viimeiseen islamin kalifiin Abdul Mejid II:een.
Historiaa

Osmanien valtakunnan nimi viittaa Osmanin dynastiaan, joka puolestaan on saanut nimensä dynastian perustajasta, Osman I:stä, joka perusti sekä dynastian että valtakunnan vuoden 1300 tienoilla. Osmanin isä Ertuğrul oli kuitenkin perustanut pienen ruhtinaskunnan Söğütin kaupungin ympärillä, mistä valtakunta lähti kasvamaan.
Sulttaanit hallitsivat valtakuntaansa katkeamatta hieman yli 600 vuotta. Poikkeuksena tähän oli interregnum vuosina 1402–1413, jolloin Timur voitti Bayezid I:n Ankaran taistelussa, otti tämän vangikseen, ja Osmanien valtakunta ajautui sisäiseen kaaokseen, kunnes Mehmed I nousi hallitsijaksi.
Turkin parlamentti lakkautti sulttaanikunnan 1. marraskuuta 1922. Viimeinen sulttaani Mehmed VI pakeni maasta 17. marraskuuta. Osmanien kalifaatti lakkautettiin 3. maaliskuuta 1924, ja kalifin titteliä käyttänyt Abdul Mejid II pakeni maasta seuraavana päivänä.
Vallanperimys

Valta ei periytynyt suoraan isältä vanhimmalle pojalle, vaan sulttaani valitsi pojistaan sen, jonka katsoi olevan kaikista pätevin. Kruununprinssi harjoitteli hallitsijan vastuuta toimimalla sulttaanin nimittämänä kuvernöörinä jollakin tietyllä alueella. Tästä tavasta luovuttiin myöhemmin.
Mehmed II antoi määräyksen, jonka mukaan uudella sulttaanilla oli valta teloituttaa potentiaaliset vallantavoittelijat (mm. veljensä), jotka saattoivat aloittaa kapinan uutta sulttaania vastaan. Tämän tavoitteena oli estää uusi interregnum, ja Koraania tulkittiin siten, että valtakunnan rauhanomainen elo on tärkeämpi kuin yksittäisen ihmisen henki. Yleisin teloitustapa oli kuristaminen jousen jänteellä, koska kuninkaallisen veren vuodattaminen oli tabu. Mehmed III:n noustua valtaan hän teloitutti 19 veljeään, mutta sittemmin osa sulttaaneista lakkasi lähettämästä poikiaan kuvernööreiksi, vaan pitivät näitä pääkaupungissa tiukan valvonnan alla ns. häkeissä.
Ainoastaan sulttaanin asema oli perinnöllinen hallitsijasuvun sisällä, ja kaikkien muiden hallinnon tehtävissä työskentelevien sukulaisten tuli ansaita paikkansa.
Tittelit ja valta

Sulttaanilla oli runsaasti titteleitä aikakaudesta riippuen. Ensimmäinen sulttaanin titteliä käyttänyt hallitsija oli Murad I. Käytetyin titteli kuitenkin lienee padişah, joka lainattiin persian kielestä ja tarkoittaa ”šaahien šaahia”. Vuonna 1517 Osmanien valtakunta valloitti Egyptin, jonka kalifi vietiin Istanbuliin. Myöhemmin sulttaani Selim I otti kalifin tittelin itselleen. Selim otti itselleen myös tittelin kahden pyhän moskeijan suojelija.
Virallisesti sulttaanilla oli absoluuttinen valta kaikkialla valtakunnassaan, mutta käytännössä valtakunnan eri alueille myönnettiin autonomia toimivan paikallishallinnon järjestämiseksi etenkin Balkanilla. Sulttaanin valtaa pyrittiin rajoittamaan 1800-luvulla perustuslain avulla. Sulttaani Abd-ul-Hamid II yritti olla perustuslaillinen hallitsija, kunnes muutti mielensä. Nuorturkkilaiset ajoivat perustuslaillisuutta ja aloittivat vuonna 1908 kapinan, jonka päätteeksi perustuslaki otettiin käyttöön.
Jepa Lambert

Jenni ”Jepa” Lambert (s. 1983 Vantaa) on suomalainen soul-laulaja. Hän on esiintynyt taustalaulajana useissa televisio-ohjelmissa ja musiikkituotannoissa, kuten sarjoissa SuomiLove, Tähdet, tähdet ja Elämäni biisi. Hän on laulanut myös monien suomalaisten ja kansainvälisten artistien kanssa.
Vuonna 2013 hän osallistui The Voice of Finland -ohjelman toiselle tuotantokaudelle, jossa hän selvisi suoriin lähetyksiin asti. Hän myös osallistui Uuden Musiikin Kilpailuun 2014 nimellä Lili Lambert, jossa hän julkaisi ensimmäisen singlensä ”Let Me Take You There”.
Lambert on ääninäytellyt mm. Paavo Pesusieni -sarjassa.
Lambert vietti lapsuutensa Vantaalla ja lauloi Tikkurilan Minttukirkon tilaisuuksissa.
Aiheesta muualla

Jepa Lambert Internet Movie Databasessa. (englanniksi)
Jepa Lambertin kotisivut
Angolanhuiskukerttu

| Angolanhuiskukerttu |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Huiskukertut Macrosphenus
Laji::  pulitzeri
Kaksiosainen nimi
 Macrosphenus pulitzeri  Boulton, 1931 

Katso myös
   Angolanhuiskukerttu Wikispeciesissä   Angolanhuiskukerttu Commonsissa 
Infobox OKNimi-testi OKIUCN-testi OK: 
Angolanhuiskukerttu (Macrosphenus pulitzeri) on afrikatöpökerttusten heimoon kuuluva varpuslintu.
Levinneisyys

Angolanhuiskukerttua tavataan Angolan länsiosissa. Se on luokiteltu erittäin uhanalaiseksi. Laji on harvinainen ja sitä uhkaa elinympäristöjen tuhoutuminen.
Elinympäristö

Angolanhuiskukerttu elää kuivissa metsissä ja pensaikoissa ja hylätyillä kahviplantaaseilla. Sitä tavataan 800–1 030 metrin korkeudella merenpinnasta.
Dacia Lodgy

| Dacia Lodgy |
| --- | --- |

Valmistustiedot
Valmistusmaa:   Intia  Marokko
Valmistaja:  Dacia
Valmistusvuodet:  2012–2022
Muut nimet:  Renault Lodgy
Korimalli:  5-ovinen tila-auto
Luokka:  M-segmentti
Seuraaja:  Dacia Jogger
Teknisesti samankaltaisia:  Dacia Dokker Dacia Logan II Dacia Sandero II Renault Express
Tekniset tiedot
Pohjalevy:  Dacia M0
Moottori:  R4
Iskutilavuus:  1,2–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali
Dacia Lodgy on Dacian vuosina 2012–2022 valmistama tila-automalli. Sitä myytiin joillain markkina-alueilla, kuten Venäjällä ja Intiassa Renault-merkkisenä. Mallin seuraajaksi tuli Dacia Jogger.
Dacia Lodgy Stepway
Vuoden 2012 Euro NCAP -kolaritestistä Lodgy sai tulokseksi kolme tähteä viidestä.
Lodgy esiteltiin Geneven autonäyttelyssä keväällä 2012. Siitä tuli markkinoille myös crossover-versio Lodgy Stepway, jossa on korkeampi maavara ja koria suojaavia muoviosia.
Facelift-mallin Dacia Lodgy.
Vuoden 2017 alussa Lodgy sai muun muassa uuden etusäleikön. Sisällä uudistettiin kojelautaa ja ohjauspyörä vaihtui uudenmalliseen.
Facelift-mallin Dacia Lodgy Stepway.
Aiheesta muualla

Kuvia tai muita tiedostoja aiheesta Dacia Lodgy Wikimedia Commonsissa
Renault-mallit
| --- | --- |
Nykyiset: Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset: 3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset: Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset: 4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset: Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät: 10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault: A106 | A108 | A110 | A305 | A310 | A610/GTA
Renault Sport: Clio Renault Sport | Spider | Mégane Renault Sport | Clio V6 Renault Sport
Konseptit: Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot: Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki: Lodgy | Logan | Sandero | Duster | Dokker
Renault-Samsung Motors: SM3 | SM5 | SM7
Suzuki SX4

Suzuki SX4 on Suzukin vuodesta 2006 lähtien valmistama crossover-tyyppinen automalli. Sen ensimmäisen sukupolven mallista oli saatavana myös alempaan keskiluokkaan sijoittuva neliovinen sedan-versio.
Suzuki SX4 I (2006–2014)

| Suzuki SX4 I |
| --- | --- |

Valmistustiedot
Valmistusmaa:   Indonesia  Intia  Japani  Kiina  Unkari
Valmistaja:  Suzuki
Valmistusvuodet:  2006–2014
Muut nimet:  Suzuki Baleno
Korimalli:  4-ovinen sedan 5-ovinen crossover
Luokka:  C-segmentti J-segmentti
Edeltäjä:  Suzuki Liana
Seuraaja:  Suzuki Ciaz Suzuki SX4 II
Teknisesti samankaltaisia:  Fiat Sedici
Iskutilavuus:  1,5–2,0 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti
Ensimmäisen sukupolven SX4 kehitettiin yhteistyössä Fiatin kanssa, joka myi samaa autoa Fiat Sedici -nimisenä. Euroopassa myytävät autot valmistettiin Suzukin tehtaalla Unkarissa, joista kaksi kolmasosaa myytiin Suzuki-merkkisenä ja loput yksi kolmasosa Fiateina. Malli oli tarkoitus tuoda markkinoille myös ylellisempänä versiona nimellä Lancia Pangea, mutta hanke kuitenkin peruuntui.
Vuoden 2006 Euro NCAP -kolaritestistä SX4 sai tulokseksi neljä tähteä viidestä.
Suzuki Lianan korvannut sedan-korinen SX4 esiteltiin Geneven autonäyttelyssä maaliskuussa 2007. Indonesiassa sitä myytiin nimellä Suzuki Baleno.
Vuonna 2009 SX4 sai muun muassa uudelleenmuotoillun etupuskurin.
Suzuki SX4 II (2013–)

| Suzuki SX4 II |
| --- | --- |

Valmistustiedot
Valmistusmaa:   Intia  Kiina  Unkari
Valmistaja:  Suzuki
Valmistusvuodet:  2013–2014
Korimalli:  5-ovinen crossover
Luokka:  J-segmentti
Edeltäjä:  Suzuki SX4 I
Teknisesti samankaltaisia:  Suzuki Vitara (LY)
Iskutilavuus:  1,0–1,6 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti CVT-automaatti
Toisen sukupolven SX4 esiteltiin Geneven autonäyttelyssä maaliskuussa 2013.
Vuoden 2013 Euro NCAP -kolaritestistä SX4 sai tulokseksi täydet viisi tähteä.
Pariisin autonäyttelyssä syyskuussa 2016 esiteltiin kasvojenkohotuksen kokenut SX4. Suurimmat uudistukset kohdistuivat keulan ilmeeseen. Lisäksi maavara kasvoi 15 millimetrillä.
Aiheesta muualla

Kuvia tai muita tiedostoja aiheesta Suzuki SX4 Wikimedia Commonsissa
Sedan-korinen Suzuki SX4.
Ensimmäisen sukupolven facelift-malli.
Toisen sukupolven facelift-malli.